# Līgums par aktīvā nodarbinātības pasākuma

# „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” īstenošanu

Nr.\_\_\_\_\_\_\_\_\_\_\_\_\_

(Nodarbinātības speciālais budžets)

Nodarbinātības valsts aģentūra (turpmāk – Aģentūra), tās (*amats,* *vārds, uzvārds)* personā, kura rīkojassaskaņā ar amata aprakstu, no vienas puses, un *(juridiskas personas nosaukums vai fiziskas personas vārds un uzvārds)* (turpmāk – darba devējs), tās (*amats,* *vārds, uzvārds)* personā, kurš(-a) rīkojas saskaņā ar *(pārstāvības dokumenta nosaukums)*, no otras puses, turpmāk katrs atsevišķi – puse un abi kopā – puses, noslēdz līgumu par darba vietām skolēniem vecumā no 15 līdz 20 gadiem, kuri iegūst izglītību vispārējās, speciālās vai profesionālās izglītības iestādēs iesaistīšanu aktīvajā nodarbinātības pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” (turpmāk – līgums).

1. **Līguma priekšmets**
   1. Atbilstoši līguma noteikumiem, darba devējs nodrošina Aģentūras norīkoto skolēnu nodarbināšanu aktīvajā nodarbinātības pasākumā „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” (turpmāk – pasākums).
   2. Līguma īstenošanai apstiprināto darba vietu skaits:

|  |  |  |  |
| --- | --- | --- | --- |
| Vakances periods | Darba vietu skaits periodā | Profesija un profesijas kods pēc profesiju klasifikatora | Darba vietas adrese |
|  |  |  |  |
|  |  |  |  |
|  |  |  |  |

* 1. Līguma īstenošanai apstiprināto darba vietu skaits skolēniem ar invaliditāti:

|  |  |  |  |
| --- | --- | --- | --- |
| Vakances periods | Darba vietu skaits periodā | Profesija un profesijas kods pēc profesiju klasifikatora | Darba vietas adrese |
|  |  |  |  |
|  |  |  |  |
|  |  |  |  |

**II. Līguma summa**

* 1. No Aģentūras līdzekļiem plānotā līguma summa pasākuma īstenošanai ir \_\_\_\_EUR(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro,* \_\_\_\_\_\_\_centi), ko veido:
     1. dotācija darbā pieņemto skolēnu ikmēneša darba algai (50% apmērā no valstī noteiktās minimālās mēneša darba algas) proporcionāli skolēna nostrādātajām stundām mēnesī EUR \_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_*euro,* \_\_\_\_\_\_\_centi);
     2. dotācija darbā pieņemto skolēnu ar invaliditāti ikmēneša darba algai (valstī noteiktās minimālās mēneša darba algas apmērā) proporcionāli skolēna ar invaliditāti nostrādātajām stundām mēnesī EUR\_\_\_\_\_\_(\_\_\_\_\_\_\_\_\_\_\_\_\_\_\_*euro,* \_\_\_\_\_\_\_centi);
     3. dotācija darba vadītājam par skolēnu darba vadīšanu (dotāciju piešķir 10% apmērā no valstī noteiktās minimālās mēneša darba algas apmērā par 1 skolēna darba vadīšanu (kopā ne vairāk kā 10 skolēniem). Ja darbu vada vismaz 1 skolēnam ar invaliditāti, dotāciju piešķir 60% apmērā no valstī noteiktās minimālās mēneša darba algas un attiecīgi par katra nākamā skolēna darba vadīšanu (kopā ne vairāk kā 5 skolēniem) – 10% apmērā no valstī noteiktās minimālās mēneša darba algas apmēra EUR \_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_*euro,* \_\_\_\_\_\_\_centi).
  2. Papildus 2.1. punktā noteiktajiem izdevumiem, Aģentūra sedz izdevumus par tādu veselības pārbaužu veikšanu pasākumā iesaistītajiem skolēniem, kuras paredzētas normatīvajos aktos par obligātajām veselības pārbaudēm, bet ne vairāk kā 50.00 EUR par vienu skolēnu.

**III. Norēķinu veikšanas kārtība**

* 1. Aģentūra **20 darba dienu laikā** no atskaites par pasākuma īstenošanu apstiprināšanas un atbilstoša rēķina saņemšanas dienas pārskaita darba devējam:
     1. dotāciju skolēna (t.sk. skolēna ar invaliditāti) ikmēneša darba algai. Ja skolēns nostrādājis nepilnu darba laiku, dotāciju aprēķina atbilstoši faktiski nostrādātajam darba laikam;
     2. ikmēneša dotāciju skolēna (t.sk. skolēna ar invaliditāti) darba vadītājam.Dotāciju darba vadītājam aprēķina proporcionāli skolēna nostrādātajām dienām mēnesī.Viens darba vadītājs vada ne vairāk kā 10 skolēnu darbu vai ne vairāk kā 5 skolēnu darbu, ja darba vadītājs vada darbu vismaz 1 skolēnam ar invaliditāti;
     3. finanšu līdzekļus izdevumu segšanai par skolēnam veikto veselības pārbaudi(ja tā paredzēta normatīvajos aktos par obligātajām veselības pārbaudēm un, ja ir iesniegti izdevumus pamatojošie dokumenti).
  2. Ja līgums tiek izbeigts pirms termiņa, pamatojoties uz sagatavoto atskaiti, puses veic savstarpējos norēķinus atbilstoši katra skolēna nostrādātajam darba laikam pasākumā.

**IV. Aģentūras pienākumi un tiesības**

* 1. Pirms skolēna iesaistes pasākumā, norīkot skolēnu dalībai pasākumā un iepazīstināt skolēnu ar viņa tiesībām un pienākumiem pasākuma laikā.
  2. Veikt skolēna apdrošināšanu pret iespējamiem nelaimes gadījumiem darba vietā.
  3. Aģentūras tiesības:
     1. veikt pārbaudes pasākuma īstenošanas vietās, tai skaitā iepazīties ar visiem darba devēja rīcībā esošajiem ar pasākuma īstenošanu saistītajiem dokumentiem un informāciju par darba vietām, kā arī pieprasīt pārbaudes laikā konstatēto nepilnību vai līguma pārkāpumu novēršanu;
     2. ja tiek izbeigta skolēna dalība pasākumā, norīkot citu skolēnu (veikt skolēna nomaiņu), ievērojot nosacījumu, ka skolēna iesaiste pasākumā ir nodrošināta vismaz divas kalendārās nedēļas.
  4. Nodrošināt par līguma izpildes koordināciju atbildīgo Aģentūras pārstāvi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats / vārds, uzvārds / tālrunis / e-pasta adrese)

**V. Darba devēja pienākumi un tiesības**

* 1. Iesniegt Aģentūrā patiesu informāciju saturošus dokumentus.
  2. Pirms līguma noslēgšanas informēt skolēna vecāku (aizbildni) par darba vides riska novērtējumu un darba aizsardzības pasākumiem darba vietā. Ja skolēns ir jaunāks par 18 gadiem, saņemt no vecāka (aizbildņa) rakstveida apliecinājumu izmantojot Aģentūras izstrādāto apliecinājuma paraugu, kas pieejams Aģentūras mājaslapā [www.nva.gov.lv](http://www.nva.gov.lv).
  3. Ja skolēns ir jaunāks par 18 gadiem, normatīvajos aktos par obligātajām veselības pārbaudēm noteiktajos gadījumos prasīt, lai skolēns veic obligāto veselības pārbaudi pirms līguma slēgšanas[[1]](#footnote-2).
  4. Noslēgt ar skolēnu darba līgumu uz Aģentūras norīkojumā norādīto periodu ne vēlāk kā vienu darba dienu pirms darba tiesisko attiecību uzsākšanas, pārliecinoties par skolēna identitāti skolēnam uzrādot personas apliecinošu dokumentu. Aģentūras izstrādātais darba līguma paraugs pieejams Aģentūras mājas lapā [www.nva.gov.lv](http://www.nva.gov.lv).
  5. Nodrošināt darba vadītāju skolēnam, kurš palīdzēs apgūt darbam nepieciešamās pamatprasmes un iemaņas, veiks darba laika uzskaiti, kontrolēs skolēna darbu, nodrošinās skolēna uzraudzību darba laikā.
  6. Ja darba vadītājam paredzēts vadīt darbu nepilngadīgām personām, lai pārliecinātos par darba vadītāja atbilstību Bērnu tiesību aizsardzības likuma 72. panta piektajā un sestajā daļā minētajām prasībām, pieprasīt ziņas no Sodu reģistra par darba vadītāju pamatojoties uz Bērnu tiesību aizsardzības likuma 72. panta ceturto daļu.
  7. Divu darba dienu laikā pēc Aģentūras pieprasījuma iesniegt darba līguma apliecinātas kopijas.
  8. Nodrošināt skolēnu un darba vadītāju darba laika uzskaiti Aģentūras CV un vakanču portālā (turpmāk – CVVP) <https://cvvp.nva.gov.lv>.
  9. Vienas darba dienas laikā informēt līguma 4.4. apakšpunktā norādīto Aģentūras pārstāvi par:
     1. skolēna neierašanos darbā un neierašanās iemesliem;
     2. izmaiņām darba līguma darba laika grafikā;
     3. darba līguma izbeigšanas gadījumiem, pievienojot rīkojuma un skolēna iesniegumu par darba tiesisko attiecību izbeigšanu;
     4. darba vadītāja darbnespējas gadījumā vai gadījumā, kad darba vadītājs nespēj veikt savus pienākumus, noteikt skolēnam citu darba vadītāju.
  10. Nodrošināt par pasākuma īstenošanu atbildīgo darba devēja pārstāvi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats / vārds, uzvārds / tālrunis / e-pasta adrese)

* 1. Nodrošināt, ka līguma 5.10. apakšpunktā norādītais par pasākuma īstenošanu atbildīgais darba devēja pārstāvis ir sasniedzams, zvanot uz līgumā norādīto tālruņa numuru un skolēna darba laikā ir informēts par skolēna darba vietas adresi, veicamajiem un paveiktajiem darbiem atbilstoši skolēna darba pienākumu aprakstā noteiktajam, nodrošina pieeju ar pasākuma īstenošanu saistītajai dokumentācijai.
  2. Līdz katra mēneša 10. datumam sagatavot un iesniegt CVVP <https://cvvp.nva.gov.lv> atskaiti par iepriekšējo mēnesi un iesniegt tai atbilstošu rēķinu. Ja attiecināms, precizēt CVVP <https://cvvp.nva.gov.lv> iesniegtos dokumentus divu darba dienu laikā.
  3. Izmaksāt skolēnam darba algu par kalendārajā mēnesī nostrādātajām darba dienām. Darba līguma izbeigšanas dienā izmaksāt skolēnam darba algu un kompensāciju par neizmantotām atvaļinājuma dienām.
  4. Izmaksāt darba vadītājam atlīdzību ikmēneša dotācijas apmērā par skolēnu darba vadīšanu.
  5. Aģentūras pārbaudes laikā (pārbaudes var tik veiktas iepriekš nebrīdinot)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda adresi, kurā pieejama dokumentācija)

nodrošināt Aģentūras darbiniekiem piekļuvi ar pasākuma īstenošanu saistīto dokumentu oriģināliem vai to atvasinājumiem ar juridisku spēku (ar skolēnu noslēgtajiem darba līgumiem, algu izmaksu sarakstiem un citai nepieciešamai dokumentācijai, lai pārliecinātos par saņemtā finansiālā atbalsta izmantošanu atbilstoši tam paredzētajam mērķim).

* 1. Iesniegt Aģentūrā informāciju par pārbaudes rezultātā konstatēto nepilnību vai līguma pārkāpumu novēršanu ievērojot pārbaudes aktā norādīto termiņu.
  2. Bez rakstveida saskaņošanas ar Aģentūru nemainīt pasākuma īstenošanas vietu.
  3. Darba devējs ir atbildīgs par pasākuma īstenošanas kvalitāti un finanšu izlietojumu.
  4. Ja skolēna darba laikā ar skolēnu notiek nelaimes gadījums, tā izmeklēšanu veikt saskaņā ar normatīvajiem aktiem par nelaimes gadījumu izmeklēšanu un uzskaiti.
  5. Pirms pasākuma īstenošanas uzsākšanas vienoties ar skolēnu par nodarbinātību pasākumā.
  6. Veikt skolēnu izvēli darba tiesisko attiecību nodibināšanai pasākuma ietvaros.
  7. Pārtraukt darba tiesiskās attiecības ar skolēnu atbilstoši Darba likumā noteiktajam, ja:
     1. skolēns neattaisnoti kavējis vairāk par trīs darba dienām viena mēneša laikā (par neattaisnotu kavējumu tiek uzskatīta arī atrašanās darbavietā alkohola, narkotisko, psihotropo vai toksisko vielu izraisīta reibuma stāvoklī);
     2. skolēns atkārtoti nav ievērojis darba kārtības noteikumus un citus darba devēja vai darba vadītāja norādījumus.
  8. Darba devējs instruē un apmāca skolēnu darba drošības, darba aizsardzības, ugunsdrošības, epidemioloģiskās drošības u.c. jautājumos, izvēloties tādu apmācības veidu, kas atbilst skolēna profesionālajai sagatavotībai, ņemot vērā skolēna izglītību, iepriekšējo apmācību, darba pieredzi un spējas, kā arī uzņēmuma specifiku.
  9. Darba devējs nodrošina skolēnam drošus darba apstākļus, darba pienākumu veikšanai nepieciešamo darba aprīkojumu un individuālos aizsardzības līdzekļus.

**VI. Līguma darbības termiņš un pušu atbildība**

* 1. Līgums stājas spēkā ar tā parakstīšanas brīdi CVVP <https://cvvp.nva.gov.lv> un ir spēkā līdz pušu saistību pilnīgai izpildei.
  2. Ja darba devējs līdz līguma 5.12. apakšpunktā noteiktajam datumam CVVP <https://cvvp.nva.gov.lv> neiesniedz atskaiti un rēķinu, darba devējs Aģentūrai sniedz rakstveida paskaidrojumu.
  3. Aģentūrai ir tiesības vienpusēji izbeigt līgumu par to rakstveidā paziņojot piecas darba dienas iepriekš, ja:
     1. darba devējs nepilda līgumā noteiktos pienākumus;
     2. darba devējs Aģentūrā iesniedzis nepatiesu informāciju saturošus dokumentus vai līgums noslēgts uz nepatiesas informācijas pamata;
     3. Aģentūras līguma saistību izpilde ir neiespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
     4. ir konstatēts, ka darba devējam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt darba devēju darbībās, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.3.5. darba devējam līguma darbības laikā ir radušās finansiālas problēmas, kuru dēļ viņš attiecīgajās iestādēs ir iesniedzis pieteikumu likvidācijas vai maksātnespējas procesa ierosināšanai, darba devējs par to vienas darba dienas laikā rakstveidā informē Aģentūru.

6.3.6. darba devējam līguma darbības laikā atbilstoši likumā „Par nodokļiem un nodevām” noteiktajam apturēta saimnieciskā darbība, darba devējs nekavējoties, bet ne vēlāk kā vienas darba dienas laikā pēc Valsts ieņēmumu dienesta lēmuma saņemšanas rakstveidā informē Aģentūru.

* 1. Aģentūrai ir tiesības apturēt maksājumu veikšanu darba devējam, ja:
     1. iestājies līguma 6.3. apakšpunktos noteiktais gadījums;
     2. Aģentūras rīcībā ir informācija par līguma noteikumiem neatbilstošu finanšu līdzekļu izlietojumu.
  2. Aģentūrai ir tiesības pieprasīt un darba devējam ir pienākums atmaksāt darba devējam pārskaitītos finanšu līdzekļus, ja konstatēti Līguma pārkāpumi.
  3. Puses tiek atbrīvotas no atbildības par līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, grozījumi Latvijas Republikas normatīvajos aktos, kas tieši ietekmē līguma izpildi).

**VII. Strīdu izskatīšanas kārtība**

* 1. Jautājumi, kas nav atrunāti līgumā, tiek risināti atbilstoši Latvijas Republikā spēkā esošajiem normatīvajiem aktiem.
  2. Visas nesaskaņas, domstarpības vai strīdus, kas radušies līguma darbības laikā, puses risina pārrunu ceļā. Ja vienošanās netiek panākta pārrunās, strīdi tiek risināti tiesā saskaņā ar Latvijas Republikā spēkā esošajiem normatīvajiem aktiem.

**VIII. Personas datu aizsardzība un konfidencialitāte**

* 1. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), kā arī nodrošināt, ka personas dati:
     1. tiks apstrādāti likumīgi, godprātīgi un datu subjektiem pārredzamā veidā;
     2. tiks apstrādāti līguma izpildei un personas datu apstrādi neveiks ar līguma izpildi nesavietojamā veidā;
     3. ir precīzi un nepieciešamības gadījumā tiks atjaunināti;
     4. tiks glabāti veidā, kas pieļauj personu identifikāciju ne ilgāk, kā nepieciešams līguma izpildei, ja pēc līguma izpildes nav radies cits turpmākas datu apstrādes, tostarp glabāšanas nolūks un juridiskais pamats;
     5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret nejaušu vai nelikumīgu nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, neatļautu izpaušanu vai piekļuvi tiem, izmantojot atbilstošus tehniskos vai organizatoriskos pasākumus.
  2. Katra puse, apstrādājot saņemtos personas datus līguma īstenošanai, ir pārzinis Vispārīgās datu aizsardzības regulas izpratnē.
  3. Katra puse ir atbildīga par personu (datu subjektu) informēšanu par viņu personas datu apstrādi, ko tā veic kā pārzinis, kā arī par citu Pārziņa pienākumu, kas izriet no Vispārīgās datu aizsardzības regulas izpildi.
  4. Puses apņemas nenodot saņemtos personas datus trešajām personām bez tās puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.

**IX. Noslēguma jautājumi**

* 1. Līguma grozījumus un papildinājumus noformē rakstveidā kā pušu vienošanos. Vienošanās pēc abpusējas parakstīšanas iegūst juridisku spēku un kļūst par līguma neatņemamu sastāvdaļu.
  2. Pušu rekvizītu, līguma 4.4. vai 5.10. apakšpunktā norādītās informācijas izmaiņu gadījumā trīs darba dienu laikā puses viena otru informē par izmaiņām, nosūtot informāciju uz pušu rekvizītos norādīto e-pasta adresi, neslēdzot atsevišķu rakstveida vienošanos pie līguma.
  3. Aģentūra ir tiesīga vienpusēji ierosināt līguma grozījumus un papildinājumus par to rakstveidā informējot darba devēju piecas darba dienas iepriekš.
  4. Līgums parakstīts CVVP <https://cvvp.nva.gov.lv> izmantojot tajā pieejamos personu autentifikācijas līdzekļus saskaņā ar Bezdarbnieku un darba meklētāju atbalsta likuma 9.1 pantu. Līgums sagatavots elektroniski un derīgs bez paraksta.

**IX. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k - 1 |  |  |
| (juridiskā adrese) |  | (juridiskā adrese) |
|  |  |  |
| (reģistrācijas numurs) |  | (reģistrācijas numurs) |
|  |  |  |
| (bankas nosaukums) |  | (bankas nosaukums) |
|  |  |  |
| (bankas kods) |  | (bankas kods) |
|  |  |  |
| (IBAN) |  | (IBAN) |
|  |  |  |
| (e-pasta adrese) |  | (e-pasta adrese) |
| Projekta koordinators |  | Darba devējs vai pilnvarotā persona |
|  |  |  |
|  |  |  |

1. Personas, kuras ir jaunākas par 18 gadiem, pieņem darbā tikai pēc iepriekšējas medicīniskās apskates, un tām līdz 18 gadu vecuma sasniegšanai ik gadu jāveic obligātā medicīniskā apskate. [↑](#footnote-ref-2)